ગાંધીનગર: નાયબ મુખ્‍યમંત્રી નીતિન પટેલે જણાવ્‍યું છે કે, કર્મચારીઓના હિતને વરેલી રાજય સરકારે અનેકવિધ કર્મચારી હિતલક્ષી નિર્ણયો કર્યા છે. જેના ભાગરૂપે નેશનલ હેલ્‍થ મીશન અંતર્ગત કરાર આધારીત કામ કરતાં કર્મચારીઓના વેતનમાં વધારો કરવાનો રાજય સરકારે નિર્ણય કર્યો છે. આ વધારો થવાથી કર્મચારીઓને પ્રતિ માસ રૂા.૧પ૦૦ થી પ૦૦૦નો વેતન વધારો મળશે, આના કારણે રાજય સરકારને વાર્ષિક વધારાનું અંદાજે રૂા.૩૪ કરોડનું ભારણ થશે.